LT
2023 7 17
Europos Sąjungos oficialusis leidinys
C 252/53
Ieškinio pagrindai ir pagrindiniai argumentai Grįsdama ieškinį ieškovė remiasi dviem pagrindais. 1.
Pirmasis ieškinio pagrindas grindžiamas tuo, kad Danijos skirta pagalba Post Danmark už universaliosios paslaugos įsipareigojimą 2020 m. yra nesuderinama su vidaus rinka, nes ji skirta nesilaikant bendrųjų nuostatų dėl visuotinės ekonominės svarbos paslaugų (1) (toliau – bendrosios nuostatos dėl VESP), kadangi: — Komisija neatliko išsamaus ir pakankamo bylos tyrimo, — Post Danmark sąnaudų paskirstymas neatitinka bendrųjų nuostatų dėl VESP 18 punkto. 2.
Antrasis ieškinio pagrindas grindžiamas tuo, kad kompensacija už universaliosios paslaugos įsipareigojimą yra nesuderinama su vidaus rinka, nes grynųjų išvengiamų išlaidų skaičiavime yra teisės ir fakto klaidų, kadangi: — grynųjų išvengiamų išlaidų skaičiavimas grindžiamas prielaida, kad Post Danmark pertvarka įvyko tik pagal priešingos padėties scenarijų, — Komisija nepaaiškina, kodėl Post Danmark negalėjo padidinti kainų, kad padengtų universaliosios paslaugos įsipareigojimų sąnaudų perviršį, — atlikus grynųjų išvengiamų išlaidų skaičiavimą gautas dydis yra pernelyg didelis, nes jis gerokai viršija 2020 m.
Post Danmark metinėje ataskaitoje nurodytus grynuosius nuostolius dėl veiklos, susijusios su universaliosios paslaugos įsipareigojimu, — priešingos padėties scenarijuje padaryta klaidų, — Komisija padarė klaidą vertindama pranašumus dėl nematerialiosios naudos, gautos vykdant universaliosios paslaugos įsipareigojimą: a) intelektinės nuosavybės turtas, b) masto ekonomija, c) derybinė galia, d) visuotinė apimtis, e) galimybė bet kur vykdyti veiklą ir įmonės reputacija, — atliktas lyginamasis vertinimas siekiant patikrinti grynųjų išvengiamų išlaidų skaičiavimą yra su trūkumais.
(1)
Komisijos komunikatas – Europos Sąjungos bendrosios nuostatos dėl valstybės pagalbos kompensacijos už viešąją paslaugą forma (2011 m.)
(OL C 8, 2012, p. 15).
2023 m. balandžio 27 d. pareikštas ieškinys byloje Arysta Lifescience / EFSA (Byla T-222/23) (2023/C 252/65) Proceso kalba: anglų Šalys Ieškovė: Arysta Lifescience (Noguères, Prancūzija), atstovaujama D. Abrahams, Z. Romata, H. Widemann ir R. Spangenberg Atsakovė: Europos maisto saugos tarnyba (EFSA)
Reikalavimai Ieškovė Bendrojo Teismo prašo: — panaikinti 2023 m. vasario 17 d.
EMST sprendimą (Ref.
PAD 2022/175) „Pranešimas apie viso veikliosios medžiagos Captan 80 WG tipinių paskirčių preparate esančių koformuliantų sąrašo atskleidimą, susijusį su veikliosios medžiagos Captan patvirtinimo atnaujinimu“; — priteisti iš EFSA bylinėjimosi išlaidas, patirtas šioje instancijoje.